Pomocný prípravok v ochrane rastlín pre profesionálnych a neprofesionálnych používateľov

**STROMSET**

POUŽITIE V ZÁHRADÁCH A PREDZÁHRADKÁCH JE POVOLENÉ

Prípravok na odchyt lezúceho škodlivého hmyzu na ovocných stromoch jadrovín a kôstkovín.

**AKTÍVNA ZLOŽKA: Polypropylene 100%** (650 g/kg)

**Látky nebezpečné pre zdravie, ktoré prispievajú ku klasifikácii prípravku**: nerelevantné

**OZNAČENIE PRÍPRAVKU**

nepožaduje sa

|  |  |
| --- | --- |
| P102P264 | Uchovávajte mimo dosahu detí.Po manipulácii starostlivo umyte ruky a tvár vlažnou vodou a mydlom.  |
| P270 | Pri používaní výrobku nejedzte, nepite ani nefajčite. |
| P280 | Noste ochranné rukavice.  |
| P401 | Uchovávajte mimo dosahu potravín, nápojov a krmív pre zvieratá. |
| P501 | Zneškodnite obal v súlade s právnymi predpismi.  |
| **EUH401** | **Dodržiavajte návod na používanie, aby ste zabránili vzniku rizík pre zdravie ľudí a životné prostredie.** |

**Vč3 Prípravok pre včely s prijateľným rizikom pri dodržaní predpísanej dávky alebo koncentrácie.**

**Z4 Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.**

**Vt5 Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.**

**Vo4 Riziko vyplývajúce z použitia prípravku pri dodržaní predpísanej dávky alebo koncentrácie je pre ryby a ostatné vodné organizmy prijateľné.**

**Pred použitím prípravku si dôkladne prečítajte návod na použitie!**

**Dbajte o to, aby sa prípravok v žiadnom prípade nedostal do tečúcich a stojatých vôd
vo voľnej prírode!**

|  |  |
| --- | --- |
| **Výrobca:** | PROPHER s. r. o.Česká republika |
|  |
| **Držiteľ autorizácie:**  | LESK, spol. s r. o.Francisciho 9811 08 BratislavaSlovenská republika |
|  |  |
| **Číslo autorizácie ÚKSÚP**:  | **11-20-1228** |
|  |  |
| **Dátum výroby**: | uvedený na obale |
| **Číslo výrobnej šarže**: | uvedené na obale |
| **Balenie:**  | lepový pás dlhý 3 metre a 12 upevňovacích pások  |

**Pôsobenie prípravku**

STROMSET je lepový pás určený na ochranu ovocných stromov pred lezúcim hmyzom (bezkrídle samičky piadiviek, puklice) a v letnom období aj pred mravcami, ktoré roznášajú vošky škodiace stromom.

Jeho funkcia je založená na tom, že lezúci škodlivý hmyz sa prilepí na lepkavý povrch lepového pásu.

**Návod na použitie**

|  |  |  |  |  |
| --- | --- | --- | --- | --- |
| **Plodina** | **Účel použitia** | **Dávka** | **Ochranná doba** | **Poznámka** |
| **jadroviny, kôstkoviny** | piadivky (bezkrídle samičky), puklice, mravce  | podľa pokynov na aplikáciu | AT |  |

**Pokyny pre aplikáciu**

Lepové pásy STROMSET upevňujte na stromy už pred prvými nočnými mrazmi (približne v druhej polovici októbra), pretože samičky piadiviek už v tomto období, teda aj v období prvých nočných mrazov vyliezajú po kmeňoch do korún stromov, kde kladú vajíčka. Proti pukliciam slivkovým treba vyvesiť lepové pásy už v predjarnom období (február, marec).

Kôru stromov vo výške 60 až 80 cm nad zemou uhlaďte opatrne špachtľou, aby lepový pás priľnul čo najtesnejšie ku kmeňu. Ak aj tak zostali praskliny alebo iné nerovnosti, vyplňte ich štepárskym voskom alebo v krajnom prípade hlinou. Odmerajte zodpovedajúcu dĺžku pásu podľa obvodu kmeňa, pridajte 3 cm na prekrytie a odstrihnite. Odstrihnutý kus pásu rozložte, obtočte okolo kmeňa (lepovou vrstvou von) a  na okrajoch bez lepidla zaistite/prelepte priloženými kúskami upevňovacej pásky. Ak je stromček ešte pripevnený ku kolíku, treba aj tento kolík ovinúť lepovým pásom, a to pod miestom pripevnenia.

Koncom zimy vo februári alebo v prvej polovici marca odporúčame priložiť nad starý lepový pás ešte jeden, aby sa zabránilo v putovaní po kôre stromov aj tým húseniciam, ktoré prezimovali v prasklinách kôry pod starým lepovým pásom.

Lepový pás STROMSET vnáša do tradičnej metódy ochrany stromov moderné prvky. Použitá priehľadná fólia umožňuje ľahkú kontrolu, či medzi kôrou stromu a pásom nezostala priechodná medzera. Fólia je vyrobená z ekologicky neškodného polypropylénu. Technológia nanášania lepidla a skladanie lepového pásu zaručuje pohodlnú manipuláciu s výrobkom bez toho, aby došlo k zalepeniu sa lepidlom. Rovnomerne nanesená vrstva špeciálneho lepidla odoláva mrazu aj vysokým letným teplotám a zostáva spoľahlivo účinná počas celej sezóny.

**BEZPEČNOSTNÉ OPATRENIA**

Pred použitím prípravku si dôkladne prečítajte návod na použitie (etiketu prípravku).

Pri práci používajte ochranné pracovné pomôcky. Počas práce s prípravkom nejedzte, nepite a nefajčite!

Lepový pás nevystavujte teplotám nad 50 °C, neohrievajte nad otvoreným ohňom, obsahuje horľavé látky. V prípade požiaru v blízkosti výrobku, použite také hasiace prípravky, ktoré sú vhodné pre ostatné požiarom zasiahnuté materiály.

**Zvláštne nebezpečenstvo:** Pri požiari dochádza k skvapalneniu lepového pásu. Môže sa rozliať po dlážke, prípadne stiecť do nižšie položených priestorov.

**Prvá pomoc**

|  |  |
| --- | --- |
| **Všeobecné pokyny**: | V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.  |
| **Po nadýchaní:**  | Prerušte prácu. Opustite priestor, kde bola vykonávaná aplikácia. |
| **Po zasiahnutí pokožky:** | Na očistenie pokožky použite jedlý alebo kozmetický olej. Následne zasiahnuté časti pokožky umyte vlažnou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte.  |
| **Po zasiahnutí očí:**  | Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.  |
| **Pri náhodnom požití :** | Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.  |
|  |  |

Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informácie z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom - Klinika pracovného lekárstva a toxikológie, Limbová 5, 833 05 Bratislava, tel.: +421 (0)2 5477 4166.

**Skladovanie**

Skladujte v pôvodných nepoškodených, uzavretých obaloch, v suchých, vetrateľných a uzamknutých skladoch, oddelene od potravín, hnojív, krmív, chemikálií, liekov, dezinfekčných prostriedkov a obalov od týchto látok, pri teplote +5° až +30 °C. Uchovávajte mimo dosahu detí alebo domácich zvierat.

Pri dodržaní podmienok skladovania v neporušených originálnych obaloch je doba použiteľnosti prípravku minimálne 3 roky od dátumu výroby.

**Zneškodnenie obalov a zvyškov**

Prázdne obaly a použité lepové pásy zložené lepovou stranou k sebe, vložte do PE vrecka a dajte do komunálneho odpadu alebo odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Zabráňte úniku do kanalizácie, povrchových a podzemných vôd.